cyanic-selkie/wikianc huggingface dataset:
Ֆորմոզա դա Սերրա Նեգրա
Ֆորմոզա դա Սերրա Նեգրա (Formosa da Serra Negra) համայնք Բրազիլիայում, մտնում է Մարանիան նահանգի մեջ։ Մի մաս է կազմում Մարանիան նահանգի կենտրոնական մարզը։ Մտնում է տնտեսական կարգավիճակ ունեցող Ալտու Մեարին ի Գրաժաուի գավառի մեջ։ Բնակչությունը կազմում է 18 100 մարդ, ըստ 2006 թվականի տվյալների։ Տարածքը կազմում է 3 941,185 կմ2։ Բնակչության խտությունը՝ 4,6 մարդ/կմ²։
Պատմություն
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Տիֆլոհոգեբանություն
Տիֆլոհոգեբանութւյունը (τυθλος՝ կույր) ուղղակի թարգամանությամբ կույրերի հոգեբանություն։ Այժմ այս տերմինը լայն կիրառություն է ձեռք բերել և իր նշանակությամբ հարում է ոչ միայն կույրերին, այլև թույլ տեսնողներին։
Այսպիսով, տիֆլոհոգեբանության ուսումնասիրման օբյեկտը համարվում են տեսողության խանգարումով անձիք (տոտալ կույրեր-տեսողության սրությունը 0, թույլ տեսնողնոր՝ 0,2 և այլն)։ Տիֆլոհոգեբանութւյունը հոգեբանական գիտության ինքնուրույն բնագավառ է։ Ինչպես յուրաքանչյուր գիտություն այն ևս ունի իր ուսւոմնասիրման առարկան, որը համարվում է տեսողության խանգարումով անձի հոգեկանը։ Կույրերի և թույլ տեսնողների հոգեկանը սուբեկտիվ և օբյոկտիվ ամբողջություն է։ Նրանում արտացոլվում է օբեկտիվ իրականությունը։ Յուրաքանչյուր իրադարձություն, յուրաքանչյուր միտք մարդկանց գիտակցությունում տարբեր ձևով է բեկվում կախված փորձից, գիտելիքներից, պահանջմուքներից, հոգեկան և ֆիզիկական վիճակներից։ Գիտակցությունում առաջացած պատկերները, մտքերը արտացոլում են օբյեկտիվ իրականությունը։ Կույրերի հոգեկանի ուսումնասիրման բարդությունը կայանում է նարանում, որ այս բնորոշման տակ համապատասխանող քանակակազմը շատ տարբեր է, ինչպես հիվանդության բնյթով, այնպես էլ տեսողական գործառույթի խանգարման աստիճանով։ Տեսողության սրությունը աչքի այն ընդունակությունն է, որ կարողանում է տեսնել երկու լուսավոր կետերը առանձին առանձին նրանց միջև մինիմալ հեռավորության դեպքում։ Ելնելով տեսողության սրության իջեցման աստիճանից, լավ տեսնող աչքի վրա օգտագործելով շտկման սովորական միջոցները առանձնացնում են
Կույերը իրենց հերթին բաժանվում են
Տիֆլոհոգեբանության խնդիրները և կապը գիտությունների հետ
Տիֆլոհոգեբանություն առարկան բավականին հստակ բնորոշում է իր հիմնական խնդիրը, որն է տեսողության խանգարումով անձանց գործունեության, նրա զարգացման առանձնահատկությունների ուսւոմնասիրումը։ Նշված խմդիրները պետք է լուծվեն հետևյալ տեսանկյուներում
Տիֆլոհոգեբանության կապը այլ գիտություների հետ
Տիֆլոհոգեբանությունը կապված է մանկավարժության հետ։ Յուրացնելով ընդհանուր և տիֆլոհոգեբանության գիտելիքները, արատաբանը կարող է ակտիվ ներգրավել ուսուցման և դաստիարակման գործընթացին և հասնել դրական արդյունքների։
Տիֆլոհոգեբանությունը կարևոր նշանակություն ունի նաև տիֆլոտեխնիկայի համար, հիմնվելով հոգեկան առանձնահատկությունների վրա կարելի է ստեղծել սարքեր, որոնց օգնությամբ տեսողության խանգարումով անձանց համար բացվում են արտաքին աշխարից տեղեկատվության ստացման նոր ուղիներ։
Տիֆլոհոգեբանությունը կապված է անատոմիայի, ֆիզիոլոգիայի, ընդհանուր և տարքային հոգեբանության հետ։ Քանի որ անհրաժեշտ է իմանալ նորմալ տեսնողների անատոմիական, տարքային առանձնահատկություները և այն համեմատել տեսողության խանգարում ունեցող անձանց հետ։
Տիֆլոհոգեբանության առաջացումը որպես հոգեբանական գիտության առանձին բնագավառ
Կույերերի հոգեկան կյանքի նկատմամբ հետաքրքրությունը եկել է դեռ վաղ ժամանակներից։ Փիլիսոփաները և գրողները փորձում էին բացատրել այն փաստը, թե ինչպես տեսողության բացկայության դեպքում մարդը կարող է ճանաչել աշխարհը և զարգանալ։ Տեսողության բացակյության դեպքում հոգեկան գործունեության մատերիալիստական բութագիրը առաջին անգամ տվել է ֆրանսացի լուսաորիչ Դենի Դիդրոն (1713-1784) ։ Ըստ Դիդրոյի տեսողության խանգարումով անձանց անհրաժեսշտ է պարբերաբար հատուկ ուսուցում։ Տարբեր թվականներին և տարբեր քաղաքներում բացվեցին կույերի համար հատուկ ուսուցման հաստատություններ (Փարիզում-1784 թ.,Լոնդոնում-1801 թ., Բեռլինում-1804 թ.)։
Ծանոթագրություններ
Կատեգորիա:Դեֆեկտոլոգիա Կատեգորիա:Հատուկ հոգեբանություն
Ալեքսանդր Կոսովորոտով
Կենսագրություն
Ալեքսանդր Կոսովորոտովը ծնվել է 1868 թվականին Վոյսկա Դոնի տարածքների Նիժնի Չիրսկոյ կայանում` բժիշկ Իվան Ֆեոդորովիչ Կոսովորոտովի ընտանիքում։ Մոր մահից հետո հոր հետ ապրել է Նովոչերկասկում, ավարտել տեղի գիմնազիան։ Դեռ մանկուց նկատելի էր նրա գեղանկարչական և երաժշտական տաղանդը, գրում էր երգեր, նկարում դիմանկարներ։
1893 թվականին Կոսովորոտովն ավարտել է Մոսկվայի կայսերական համալսարանի պատմության և բանասիրության ֆակուլտետը։ Ավարտելուց հետո ծառայել է Սանկտ Պետերբուրգի Լեյբգվարդիայի կազակյան գնդում։ Ծառայությունից հետո աշխատել է պետական մարմիններում, զբաղվելով գրական գործունեությամբ։
Որոշ ժամանակ աշխատակցել է «Նովոյե Վրեմյա» թերթին։ Այնտեղ հրատարակել է թատերական և քննադատական հոդվածներ։ 1901 թվականից Ալեքսանդր Իվանովիչն ապրել է Ֆրանսիայում, եղել փարիզյան «Նովոյե վրեմյա» թերթի թղթակից, սակայն հիվանդացել է տուբերկուլյոզով և հեռացել քաղաքից չհամաձայնեցնելով այն թերթի խմբագրության հետ։ Ճամփորդել է Իտալիայում, եղել Կորսիկայում, ապրել թշվառության մեջ, ֆինանսական օժանդակություն խնդրել խմբագիր, հրատարակիչ և դրամատուրգ Ալեքսեյ Սուվորինից։
1902 թվականին Կոսովորոտովը վերադարձաել է Ռուսաստան, ներգրավվել «Ռուս» թերթի կազմակերպման գործում, գրել հոդվածներ ռուս-ճապոնական պատերազմի մասին, աշխատել «Թատրոն», «Թատրոնի տեսություն», «Համաշխարհային գրականության բանբեր» հրատարակումներում։
Մահացել է (ինքնասպանություն է գործել) 1912 թվականին Սանկտ Պետերբուրգի մոտակայքում գտնվող Լեսնոյ գյուղում։ Թաղված է Վոլկովսկու գերեզմանոցում։
Ստեղծագործական ուղի
Կոսովորոտովի առաջին պատմությունները տպագրվել են 1895 թվականին «Լույսի» թերթում, որտեղ նա հրապարակել է իր «Բաբելոնյան աշտարակաշինություն։ Մի գիմնազիայի պատմություն» ինքնակենսագրական վեպը։ Առանձին գրքով այս պատմությունը լույս է տեսել 1900 թվականին Սանկտ Պետերբուրգում։ Նրա «Մոռացված դարպասը» պատմությունը գրող Ա. Վ. Ամֆիտեատրովն անվանել է Կոսովորոտովի լավագույն աշխատանք։
Գրողին ճանաչում են բերել «Գարնանային հոսք», «Իշխանուհի Զորենկա», «Սիրո երազանք» պիեսները, որոնք ներկայացվել են Ռուսաստանի թատրոններում մինչև 1920-ականների կեսերը։ Կոսովորոտովի համար իր լավագույն աշխատանքն էր «Կորֆինսկու հրաշքը» ողբերգությունը, որը ներկայացվել է Սանկտ Պետերբուրգում և Մոսկվայում։
Գրականություն
Астапенко М. П., Астапенко Г. Д., Астапенко Е. М. Казачья доля — Дон, степь да воля. Ростов н/Д, 2014., 320 с.: ил. ISBN 978-5-87259-806-0.
Արտաքին հղումներ
Կատեգորիա:Ռուս գրողներ Կատեգորիա:Գրողներ այբբենական կարգով Կատեգորիա:Ռուս արձակագիրներ Կատեգորիա:Ռուս հրապարակախոսներ Կատեգորիա:Ռուս դրամատուրգներ
Youth (երգ, Շոն Մենդես)
«Youth», կանադացի երգիչ Շոն Մենդեսի երգը ամերիկացի երգիչ Քալիդի մասնակցությամբ։ Երգը գրել են Մենդեսը, Քալիդը, Թեդի Գեյգերը, Ջեֆ Ուորբեթոնը և Սքոթ Հարրիսը և պրոդյուսերավորել են Ջոել Լիթլը և Մենդեսը։ Երգը թողարկվել է Island Records լեյբլում 2018 թվականի մայիսի 3-ին որպես Շոն Մենդեսի նույնանուն երրորդ ստուդիական ալբոմի երկրորդ սինգլ։
Պատմություն և թողարկում
Դուետի ակուստիկ տարբերակը թողարկվել է 2018 թվականի մայիսի 24-ին ։
2018 թվականի դեկտեմբերի 21-ին թողարկվել է երգի ռեմիքս տաբերակը Ջեսի Ռեյեսի մասնակցությամբ։
Երաժշտական տեսահոլովակ
Երգի երաժշտական տեսահոլովակը թողարկվել է Apple Music-ում և VEVO-յում 2018 թվականի նոյեմբերի 5-ին։ Ռեժիսորն է Էնթոնի Մանդլերը ։
Կենդանի կատարում
Մենդեդը և Քալիդը կատարել են Youth երգը 2018 թվականի մայիսի 20-ին Billboard Music Award-ի ժամանակ, որպես հարգանքի տուրք հրաձգային զենքի զոհերին ։ 2018 թվականի սեպտեմբերի 29-ին Մենդեսը և Ջոն Լեջենդը երգը կատարել են Global Citizen Festival փառատոնի ժամանակ Նյու Յորքում ։
Ձայնագրման մասնակիցներ
Տվյալները` Tidal :
Ծանոթագրություններ
Կատեգորիա:2018 սինգլներ Կատեգորիա:Շոն Մենդեսի երգեր Կատեգորիա:Քալիդի երգեր
Դասթին Մոսկովից
Դասթին Մոսկովից (անգլ.՝ Dustin Moskovitz, ), ամերիկացի գործարար, Մարկ Ցուկերբերգի, Էդուարդո Սավերինի և Քրիս Հյուզի եղել է աշխարհի խոշորագույն սոցիալական ցանցի՝ Ֆեյսբուքի հիմնադիրներից մեկը։ Տիրապետում է ընկերության բաժնետոմսերի 7,6%-ին։ Նրա մասնաբաժինը գնահատվել է 3 մլրդ դոլար, ինչի շնորհիվ 2010 թվականին Forbes ամսագրի կողմից ճանաչվել է աշխարհի ամենաերիտասարդ միլիարդատեր ։
2013 թվականի մարտի 10-ին Դասթին Մոսկովիցը Forbes-ի ամենաերիտասարդ միլիարդատերերի տասնյակում է։ Նա շարունակում է զբաղեցնել առաջին տեղը, իսկ նրա ունեցվածքը կազմում է 3,8 միլիարդ դոլար ։
Ծնվել է Վաշինգտոնում՝ հրեական ընտանիքում (նրա հայրը աշխատել է որպես հոգեբույժ), ընդունվել է Հարվարդի համալսարան, որտեղ սովորել է տնտեսագիտություն։ Կամպուսի իր հարևանների հետ միասին սկսել է զարգացնել thefacebook.com կայքը։ Երկու տարի սովորելուց հետո նա Ցուկերբերգի նման տեղափոխվել է Պալո Ալտո՝ կենտրոնանալով Ֆեյսբուքում աշխատելու վրա։
Սկսած սկզբից Մոսկովիչը պատասխանատու էր տեխնիկական բաղադրիչի համար, այնուհետև որպես CTO (Chief technical officer) փոխնախագահ ղեկավարում էր ամբողջ զարգացումը։
«Սոցիալական ցանց» ֆիլմում Դասթին Մոսկովիցի դերը կատարել է Ջոզեֆ Մացելոն։
2008 թվականին հեռացել է Ֆեյսբուքից, որպեսզի Ջասթին Ռոզենշտայնի հետ հիմնի Asana ընկերությունը (ընկերությունն արտադրում է ծրագրեր նախագծերի վրա համատեղ աշխատանքի համար)։
Ծանոթագրություններ
Կատեգորիա:Ամերիկացի գործարարներ Կատեգորիա:Ֆեյսբուք Կատեգորիա:Հարվարդի համալսարանի շրջանավարտներ Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:Ամերիկացի ծրագրավորողներ
Ստեֆան Սալվատորե
Ստեֆան Անտոնիո Սալվատորե (Stefan Antonio Salvatore), հորինված կերպար ամերիկյան «Վամպիրի օրագրերը» հեռուստասերիալից։ Ստեղծվել է Ջուլի Պլեքի և Քևին Ուիլյամսոնի կողմից Լիզա Ջեյն Սմիթի «Վամպիրի օրագրերը» վեպերի շարքի հիման վրա, որտեղ Ստեֆանը նույնպես գլխավոր հերոս էր։ Հեռուստասերիալում Ստեֆան Սլավատորի դերը կատարում է Փոլ Ուեսլին։
Կերպարի ստեղծում
2009 թվականի մարտի 27-ին «The Hollywood Reporter»-ը հայտարարել է, որ ամերիկացի դերասան Փոլ Ուեսլին հաստատվել է Ստեֆանի դերում։ Նա եղել է վերջին մասնակիցը, ով միացել է «Վամպիրի օրագրերը» հեռուստասերիալի դերասանական կազմին ։
«Los Angeles Times»-ից Կարինա Մակքենզին նշել է, որ «10 տարի որպես հաջողակ, բայց աչքի չընկնող հեռուստատեսային դերասան լինելուց հետո» Փոլն «ամենուր» է։ Մակքենզին գրել է. «Նրա դիմանկարը անցած տարի եղել է «Վամպիրի օրագրերը» ֆիլմի ավելի քան երեսուն պաստառների վրա՝ չհաշված գովազդային վահանակները, որոնք տեղադրված էին Հոլիվուդյան համարյա բոլոր խոշոր թաղամասերում» ։
2011 թվականի նոյեմբերին Փոլ Ուեսլիի նախկին կինը՝ Տորի Դևիտոն, միացել է հեռուստասերիալի դերասանական կազմին՝ հանդես գալով Մերիդիտ Ֆելլի կերպարով, ով հետաքրքրված է Ալարիկ Զալցմանով (Մեթյու Դևիս) ։
Նախապատմություն
Ստեֆան Սալվատորեն ծնվել է 1847 թվականի նոյեմբերի 1-ին Միստիկ Ֆոլս քաղաքում, իտալական արմատներ ունեցող ընտանիքում։ Նրա հայրը եղել է Ջուզեպե Սալվատորեն, իսկ մայրը՝ Լիլի Սալվատորեն, ով մահացել է, երբ նա դեռ երեխա էր։ Հեռուստասերիալի սկզբում Ստեֆան Սալվատորեն նորից վերադառնում է Վիրջինիա նահանգի Միստիկ-Ֆոլս քաղաք։ Նա ունի ավագ եղբայր՝ Դեյմոն Սալվատորեն, և զարմիկ՝ Զաք Սալվատորեն (հետագայում սպանվել է Դեյմոնի կողմից)։
Վամպիրի վերափոխվելը
1864 թվականին Սալվատորեների ընտանեկան կալվածք է ժամանում վամպիր Քեթրին Փիրսը, ում սիրահարվում են երկու եղբայրները։ Քեթրինը ներշնչում է Ստեֆանին չվախենալ իրենից և խմել իր արյունը։ Այդ ժամանակ Միստիկ Ֆոլսում հետապնդում են վամպիրներին։ Այն բանից հետո, երբ Ստեֆանի վրա կրակում է նրա հայրը, նա վերափոխվում է վամպիրի, քանի որ իր օրգանիզմում կար Քեթրինի արյունը։ Քիչ անց նա պատահաբար սպանում է հորը, ով հարձակվել էր իր վրա։ Ստեֆանը վամպիրի է վերափոխում եղբորը՝ Դեյմոնին, և վեջինս Ստեֆանին խոստանում է մշտական տանջանքներ՝ զայրանալով այն պատճառով, որ Ստեֆանը բռնի ուժով վերափոխել էր իրեն։ Սկզբում Ստեֆանը չի կարողանում դիմանալ արյան քաղցին, որից էլ նրա մոտ մեծ կախում է առաջանում։ Բազմաթիվ սպանություններից հետո նա հանդիպում է վամպիր Ալեքսեյ Բրենսոն անունով վամպիրին, որը սովորեցնում է Ստեֆանին կառավարել քաղցը և դառնում է նրա լավագույն ընկերը։
Իր կերպարի՝ արյան քաղցի մասին Փոլ Ուեսլին ասել է. «Դա հիանալի է։ Դա թմրանյութ է։ Նա թմրամոլ է։ Ես կատարում եմ թմրամոլի դեր, և ինձ դա դուր է գալիս։ Ես զգում էի, որ պետք է կատարեի այնպիսի դեր, որը ես երբեք չեմ կատարել նախկինում։ Ինձ դա դուր է գալիս և ես հույս ունեմ, որ դա դուրս է գալիս այնպես, ինչպես ես ենթադրում էի» ։ Պրոդյուսեր Քևին Ուիլյամսոնը ասել է, թե ինքն «անհամբերությամբ սպասել է, որ Ստեֆանը նորից կխմի մարդկային արյուն» տասնամյակներ միայն կենդանիների արյուն խմելուց հետո։ Ուեսլին ասել է, որ «յուրաքանչյուրը ունի իր մութ կողմը, հատկապես վամպիրը, և անիրական կլինի դա չցուցադրելը» ։
Հարաբերություններ
Առաջին սերիայում Ստեֆանի և Ելենա Գիլբերտի միջև սկսվում է սիրավեպ, բայց նա չի ասում Ելենային, որ ինքը վամպիր է։ Հետո նա պարզում է այդ փաստը և նրանք ժամանակավորապես խզում են իրենց հարաբերությունները։ Փոլ Ուեսլիի սիրելի սերիան հանդիսանում է «կրկնակի պահով» սերիան, որում Ստեֆանը կախարդվում է, «քանի որ նա ամաչում է իր դեմքից»։ Ուեսլին ասել է, որ «Ստեֆանը սարսափի մեջ է նա ատում է իրեն դրա համար։ Նա փախչում է իր այդ մասից, բայց Ելենան շրջում է նրան և հպվում է նրա դեմքին, մտածելով, որ այն գեղեցիկ է։ Այդ պահը շատ անձնական է, քանի որ Ելենան ընդունում է նրա մութ կողմը» ։ Սյուժեի իրադարձությունների ընթացքում Ելենայի մոտ առաջանում է կախվածություն Ստեֆանի եղբոր՝ Դեյմոնի նկատմամբ։ Այն բանից հետո, երբ Ելենան դառնում է վամպիր, նա սկսում է հանդիպել Դեյմոնի հետ։ Ստեֆանի սիրտը կոտրված է և նա զգում է զայրույթ և դավաճանություն Դեյմոնի և Ելենայի կողմից ։ Մի քանի ամիս առաջ, Փոլ Ուեսլին հորդորում է Ստեֆանի և Ելենայի երկրպագուներին չկորցնել հույսը, հայտարարելով. «Երկրպագուները պետք է անպայան հույս ունենան։ Կարևոր է հիշել, որ Ստեֆանի և Ելենայի սերը շատ ուժեղ էր, և դա եղել է առաջին եթերաշրջանի հիմքը՝ դուք չեք կարող ամբողջովին դա անտեսել» ։ Հետո, Ստեֆանի և Ելենայի հարաբերությունների քննարկման ժամանակ, Ջուլի Պլեքը ասել է. «Նրանք սիրում են միմյանց այնքնան խորը, որքան երկու մարդիկ կարող են իրար սիրել, բայց դա չի նշանակում, որ նրանց հարաբերությունները անմեղ են» ։
1864 թվականին Ստեֆանը Դեյմոնի հետ սիրահարվում է վամպիր Քեթրին Փիրսին, բայց երբ Միստիկ Ֆոլսում վամպիրները հալածվում են և այրվում, նրան հաջողվում է փախչել։ Քաղաքում նրա անցկացրած ժամանակահատվածում նա տալիս է իր արյունից Սալվատորե եղբայրներին, որը նրանց թույլատրում է վերափոխվել վամպիրների այն բանից հետո, երբ նրանց վրա կրակում են։
Վեցերորդ եթերաշրջանում Ստեֆանը և Քերոլայնը շատ են մտերմանում։ Չորրորդ եթերաշրջանից սկսած նրանք դառնում են լավ ընկերներ։ Քենդիս Աքոլայի (Քերոլայն) կերպարը շատ հաճախ տալիս է խորհուրդներ ընկերոջը և օգնում է դժվարին պահերին, ինչին հետևում էր Փոլ Ուեսլին (Ստեֆան)։ Վեցերորդ եթերաշրջանի տասնչորսերորդ սերիայում Քերոլայնի և Ստեֆանի միջև տեղի է ունենում համբույր։ Հաջորդ սերիաներում նրանք ունեցան առաջին մտերմությունները։ Վեցերորդ եթերաշրջանի քսանմեկերորդ սերիայում Քերոլայնը պատմում է Ստեֆանին իր արարքների մասին, որոնք նա արել է այն ժամանակներից, երբ նա սիրահարվել է նրան, ինչպես է նա կործանել իր կյանքը։ Ստեֆանը նրան ասում է, որ կորցնում է հավասարակշռությունը նրա մոտ, բայց Քերոլայնը հեռանում է, մտածելով, որ հավասարակշռությունը միակն է ինչը մնացել է նրա մոտ։ 22-րդ սերիայում Ստեֆանը նրան պատմում է, որ կազմել է այն առարկաների ցանկը, որոնք փոխվել են նրա կյանքում այն պահից, երբ նա սիրահարվել էր Քերոլայնին։ Նա ասում է, որ պատրաստ է սպասել այնքան, որքան անհրաժեշտ է։ Ստեֆանը համբուրում է իր ընկերուհու այտը և հեռանում է, թողնելով կասկածներ։
Յոթերորդ եթերաշրջանի երրորդ սերիայում ցուցադրվում է Ստեֆանի առաջին սերը, երբ նա դեռ մարդ էր։ Աղջկան անվանում էին Վալերի և այդ ժամանակ նա դեռ կախարդ էր։ Հղիանալով, նա ցանկանում էր մնալ Ստեֆանի հետ, բայց Ջուլիանը զրկում է նրան երեխայից, պարտադրելով հեռանալ։ Վալերին ինքնասպան է լինում, բայց նրա օրգանիզմում կար վամպիրի արյուն, որի պատճառով էլ նա դառնում է առաջին Հերետիկոսը՝ կախարդի և վամպիրի հիբրիդը։
Սյուժե
Ելենայի փրկությունից հետո ավտովթարի ժամանակ Ստեֆանը վերադառնում է Միստիկ Ֆոլս, որտեղ չէր եղել մոտավորապես տասը տարի, և նկատում է, որ Ելենան ունի նույն տեսքը, ինչ Քեթրինը։ Նրանք սկսում են հանդիպել, և որոշ ժամանակ անց Ստեֆանը խոստովանում է Ելենային, որ ինքը վամպիր է։ Միաժամանակ իր հետ Միստիկ Ֆոլս է գալիս Դեյմոնը, որը նույնպես սիրահարվում է Ելենային։ Սյուժեի հետագա զարգացման ընթացքում Դեյոմնի և Ստեֆանի եղբայրական կապերը ավելի են ամրանում։ Հեռուստասերիալի սկզբում, մարդկային արյունից կախվածության պատճառով, Ստեֆանը խմում է միայն կենդանիների արյուն, ինչը նրան համեմատաբար թույլ է դարձնում մնացած վամպիրների համեմատ։
Երկրորդ եթերաշրջանում Ստեֆանը ամեն օր փոքր չափաբաժնով սկսում է խմել Ելենայի արյունը իր թուլությունից ազատվելու և ֆիզիկական ուժերի մեծացման համար։ Քեթրինի վերադարձից հետո պարզվում է, որ նա միշտ սիրել է Ստեֆանին այլ ոչ թե Դեյմոնին, իսկ Ստեֆանը սիրում է Ելենային և չի ցուցաբերում ոչ մի հետաքրքրություն Քեթրինի նկատմամբ։ Քերոլայն Ֆորբսի վամպիրի վերափոխումից հետո, նրա և Ստեֆանի միջև առաջանում են ընկերական հարաբերություններ։ Այն բանից հետո, երբ Նիկլաուսը տալիս է Ստեֆանին իր արյունը Դեյմոնին մարդագայլի խայթից բուժելու համար, նա նորից կրտսեր Սալվատորե եղբոր մեջ արթնացնում է մարդասպանի, և Ստեֆանը համաձայնում է նրան միանալ և կատարել նրա հանձնարարությունները, հուսալով, որ հավատալով Ելենայի մահին ծեսի ժամանակ Նիկլաուսը կլքի Միստիկ Ֆոլսը, և աղջիկը կլինի ապահովության մեջ։
4-րդ եթերաշրջանում իմանում են, որ կա դեղ վամպիրիզմի դեմ և Կլաուսի հետ փնտրում են այն, որպեսզի բուժեն Ելենային։ Շուտով Քերոլայնից իմանում է Դեյմոնի և Ելենայի սերտ կապերի մասին, և շատ է վշտանում դրանից։ Հետո իմանում է, որ Ելենան իրեն էլ չի սիրում, այլ սիրում է Դեյմոնին։ Դրա պատճառով նա միանում է Ռեբեկայի հետ դեղի փնտրման համար, Ելենայի համար, որպեսզի իմանա, ճիշտ է դա, որ Ելենան սիրում է Դեյմոնին, թե դա արյան կապի ազդեցությունն է։ Ստեֆանը մտածում է ջնջել Ելենային իր կյանքից, այն բանից հետո, որբ կօգնի Ելենային ընդունել դեղը, բայց նրա մոտ դեռ մնում են զգացմունքներ նրա նկատմամբ։ Չորրորդ եթերաշրջանի վերջին դրվագում Ստեֆանը իմանում է Սայլասից, որ հենց ինքը Ստեֆանը Սայլասի կրկնօրինակն է, նրա թույլ կողմը, ոչնչացնելու բանալին, քանի որ ցանկացած կախարդանքի մեջ պետք է ելք լինի։ Սայլասը ընդունում է իր իրական կերպարանքը, փակում է կրտսեր Սալվատորեին չհրկիզվող պահարանում և ցած է նետում նրան ժայռից դեպի ջրանդունդը։
5-րդ եթերաշրջանում Ելենան պատրաստվում է Ուիթմորի քոլեջի հանրակացարան ժամանելուն, որտեղ պետք է ապրի Քերոլայնի հետ։ Դեյմոնի հետ վերսկսած հարաբերությունների պատճառով, Ելենայի համար շատ դժվար է լինում բաժանվել Դեյմոնից։ Վերջինս խոստանում է Ելենային՝ հոգ տանել իր եղբոր՝ Ջերեմիի մասին իր մեկնումից հետո։ Քոլեջում Ելենան և Քերոլայնը սպասում են իրենց ընկերուհի Բոնիի ժամանմանը և շոկի են ենթարկվում, իմանալով, որ Բոննիի փոխարեն նրանց հետ մի սենյակում պետք է ապրի մեկ այլ աղջիկ՝ Մեգան անունով։ Քերոլայնը ուրախ չէ նոր հարևանուհու հայտնվելուն։ Երբ Քերոլայնը տեսնում է, որ Մեգանը խմում է աղավնիճով ջուր, նա ավելի է սկսում տանջվել, քանի որ դա նշանակում է, որ Մեգանը գիտի, որ Քերոլայնը և Ելենան վամպիրներ են։ Հերթական երեկույթի ժամանակ քոլեջում Մեգանին գտնում են մեռած։ Ելենան հասկանում է, որ դա վամպիրի ձեռքի գործ է և սկսում է զգուշանալ, որ իր և Քերոլայնի գաղտնիքը կբացահայտվի։ Սակայն որոշ ժամանակ անց ոստիկանները հայտնում են, որ Մեգանը ինքնասպան է եղել։ Ելենան սկսում է ավելի հուսահատվել, քանի որ դա նշանակում է, որ ոստիկանություննը որոշ հանգամանքների պատճառով պաշտպանում է մարդասպանին։ Այդ ժամանակ Քեթրինը վերադառնում է Սալվատորեների տուն, որտեղ խնդրում է Դեյմոնի օգնությունը։ Քանի որ հիմա նա մարդ է և շատ խոցելի է։ Դեյմոնը նրան առաջարկում է նորից վերափոխել, բայց Քեթրինը մերժում է, մտածելով, որ դա չի աշխատի։ Որոշ ժամանակ անց նա որոշում է սպանել Սայլասին, որպեսզի իր համար հաստատի անվտանգություն որոշ ժամանակով։ Սակայն Ջերեմին և Դեյմոնը փչացնում են նրա ծրագրերը և հեռանում են քաղաքից։ Ելենան և Քերոլայնը փորձում են պարզել, թե ով է մեղավոր Մեգանի մահվան մեջ։ Նրանք հանդիպում են Ջեսսիի հետ, որը նրանց հայտնում է, որ, ըստ խոսակցությունների, պրոֆեսոր Ուես Մաքսֆիլդը (Ռիկ Կոսնետ), հանդիսանում է գաղտնի ընկերության անդամ քոլեջում։ Բայց թե դա ինչ կազմակերպություն է և ինչով է այն զբաղվում՝ ոչ-ոք չգիտի։ Այդ ժամանակ Դեյմոնը իմանում է, որ Սայլասը փնտրում է Քեթրինին։ Նա խնդրում է Մեթին և Ջերեմիին՝ գտնվել իր կողքին, որպեսզի ապահովեն իր անվտանգությունը։ Երբ Սայլասը, ի վերջո, նրանց գտնում է, իր և Մեթի մեջ կռիվ է բռնկվում, որի ընթացքում Մեթը մահանում է։ Դրանից հետո Սայլասը պատմում է Քեթրինին, թե ինչու է ինքը ցանկանում սպանել նրան։ Պարզվում է, որ Քեթրինի արյունը կարող է բուժել նրան։ Ելենան և Քեթրինը տեսնում են միևնույն տարօրինակ երազը։ Այդ երազում Ստեֆանը ընկնում է փորձանքի մեջ։ Աղջիկները որոշում են գտնել Ստեֆանին և խնդրում են Դեյմոնին օգնել նրանց։ Բայց հանկարծակի նրանք բախվում են խորհրդավոր կնոջ հետ Տեսսա անունով, որը խանգարում է նրանց գտնել Ստեֆանին։ Բացի այդ, նա ևս ինչ-որ բան գիտի Ստեֆանի անցյալի մասին։ Նա հայտնում է Ելենային, Քեթրինին և Դեյմոնին իր անցյալի սարսափելի գաղտնիքը և նրա ապագայի պլանները։ Ելենան և Դեյմոնը գտնում են Ստեֆանին անհայտ բարում, որտեղ Տեսսան խանգարում է նրանց գտնե Ստեֆանին՝ քանի որ նա պետք է նրան, որպեսզի ավարտի սկսածը։
Վեցերորդ եթերաշրջանում անջատում է զգացմունքները, դառնում է կողոպտիչ։ Իր զգացմունքները վերադարձնում է մայրը, վերադառնալով բանտային աշխարհից։
Քննադատների արձագանք
Վլադ Հելմանը «TVLine»-ից կարծում է, որ Ստեֆանի և Ելենայի սիրավեպը «ավարտվում է բավական հասուն իրավիճակում երիտասարդ սիրային եռանկյունու համար» և կասկած է առաջանում այն բան վերաբերյալ, թե Ելենան «պատրաստ է սկսել հարաբերություններ Դեյմոնի հետ», քանի որ Ստեֆանը չի պատրաստվում մեկնել քաղաքից ։
Մրցանակներ և անվանակարգեր
Ստեֆան Սալվատորեի դերի համար Փոլ Ուեսլին 2010 թվականից ներկայացվել է «Teen Choice Awards» մրցանակ չորս անվանակարգերում և արժանացել երկու մրցանակի, ինչպես նաև ներկայացվել է «People’s Choice Awards» մրցանակի։
Վաճառքի ապրանք
«Tonner Doll Company, Inc.» խաղալիք արտադրող ընկերությունը ստեղծել է Ելենայի, Քեթրինի, Ստեֆանի և Դեյմոնի տիկնիկները ժամանակակից և 1864 թվականի հագուստով ։
Արտաքին հղումներ
Կատեգորիա:Վամպիրի օրագրերը Կատեգորիա:Վամպիրներ
Ֆրանսիայի թագավորություն
Ֆրանսիան սկիզբ է առել Արևմտյան Ֆրանկիայից (Francia Occidentalis), որը Կարոլինգյան կայսրության մի մասն էր ըստ Վերդենի պայմանագրի (843)։ Կարոլինգյան հարստության ճյուղը շարունակեց կառավարել մինչև 987 թվականը, երբ Հուգո Կապեն ընտրվեց թագավոր և հիմնեց Կապեան հարստությունը։ Տարածքը շարունակեց հայտնի լինել որպես Ֆրանկիա և նրա ռեղակավրը՝ rex Francorum («ֆրանկների թագավոր») մինչև Բարձր միջնադար։ Առաջին արքան, ով իրեն կոչեց Roi de France («Ֆրանսիայի թագավոր») Ֆիլիպ II-ն էր 1190 թվականից։ Ֆրանսիան շարունակեցին ղեկավարել կապեանները և նրանց դուստր ճյուղեր Վալուաներն ու Բուրբոնները մինչև միապետությունը տապալվեց 1792 թվականը Ֆրանսիական հեղափոխության ընթացքում։
Ֆրանսիան միջնադարում ապակենտրոնացված ավատատիրական միապետություն էր։ Բրիտանի դքսությունում և Կատալոնիայի իշխանությունում (այժմ Իսպանիայի մաս) Ֆրանսիայի ազդեցությունը աստիճանաբար ընկավ։ Լոթարինգիան և Պրովանսը Սրբազան Հռոմեական կայսրության կազմում պատություններ էին և Ֆրանսիայի մաս չէին կազմում։ Սկզբում Արևմտյան Ֆրանկիայի թագավորները ընտրվում էին մագնատների կողմից, սակայն հետագայում հիմնվեց թագավորի մեծ տղային ժառանգական մեխանիզմը, որը հաստատվեց Սալիական իրավունքով։ Ուշ միջնադարում Անգլիայի թագավորները պահանջներ ներկայացրին Ֆրանսիական գահին, արդյունքում տեղի ունեցան մի շարք հակամարտություններ, հայտնի որպես Հարյուրամյա պատերազմ (1337–1453)։ Հասնելով հաղթանակւ՝ ՖՐանսիան արագորեն մեծացրեց իր ազդեցությունը Իտալիայում, սակայն պարտություն կրեց Իսպանիայից Իտալական պատերազմներում (1494–1559)։
Վաղ ժամանակակից Ֆրանսիայում իշխանությունը կենտրոնացված էր, ֆրանսերենը սկսեց փոխարինել այլ լեզուներում պաշտոնական գործածման մեջ և միապետը հասավ բացարձակ իշխանության։ Կրոնական առումով ՖՐանսիան բաժանվեց կաթոլիկ մեծամասնության և բողոքական փոքրամասնության միջև ի դեմս Հուգենոտների, որոնք կազմակերպեցին մի շարք քաղաքացիական պատերազմներ և կրոնական պատերազմներ (1562–1598)։
Պատմություն
Ֆրանսիան քաղաքական քարտեզի վրա հայտնվեց այն ժամանակ երբ Ֆրանկական պետության կայսր Կարլոս Մեծի մահից հետո նրա տերությունը պառակտվեց։
843 թվականին կնքվեց Վերդենի դաշնագիրը, որի համաձայն առաջացան Ֆրանսիա, Գերմանիա և Իտալիա պետությունները։
Չնայած նրան, որ Ֆրանկական պետությունը վաղուց կործանվել էր, սակայն իշխանության նախկին տերերը՝ Կարոլինգները, շարունակում էին կառավարել Ֆրանսիայում մինչև 987 թվականը ։
Ֆրանսիայի թագավորությունը միջնադարյան ժամանակահատվածում եղել է ավատատիրական պետություն։
Նոր շրջանը Ֆրանսիայի թագավորության պատմության մեջ նշանավորվում է նրանով, որ 1791 թվականին ընդունվեց համաֆրանսիական առաջին սահմանադրությունը։
Կանտագալո
Կանտագալո  (Cantagallo), կոմունա Իտալիայում, գտնվում է Տոսկանա մարզում՝ Պրատո գավառում։
Բնակչությունը կազմում է 2941 մարդ (2014 թվականի տվյալներով)։ Խտությունը՝ 31 մարդ/կմ²։ Տարածքը՝ 31 կմ²։ Էլեկտրոնային փոստ` 59025։ Հեռախոսային կոդ` 0574։
Ժողովրդագրություն
Բնակչության թվաքանակի փոփոխությունները.
Ռապունցել
Ռապունցել (Rapunzel), հեքիաթ շատ երկար մազեր ունեցող աղջկա մասին, որը բանտարկվել էր բարձր աշտարակում։ Հեքիաթի հեղինակը Գրիմ եղբայրներն են։ Աարնե-Թոմփսոնի ժողովրդական հեքիաթների դասակարգման մեջ այս սյուժեն ունի 310 համարը. «Աղջիկը աշտարակում» ։
Սյուժե
Մի զույգ ապրում էր կախարդուհու հարևանությամբ։ Մի անգամ հղի կինը տեսնում է, որ հարևանուհու մոտ աճում է ռապունցել զանգակը և խնդրում է ամուսնուն գտնել դրանից իր համար։ Ամուսինը որոշում է տերևներ գողանալ կնոջ համար, սակայն կախարդուհին բռնում է նրան և թույլ է տալիս իր մոտից ռապունցելը վերցնել առաջնեկին իրենց տալու փոխարեն։ Երբ դուստրը ծնվում է, կախարդուհին վերցնում է երեխային, դառնում նրա խորթ մայրը և անվանում նրան Ռապունցել։
Երբ Ռապունցելը դառնում է տասներկու տարեկան, խորթ մայրը բանտարկում է նրան անտառում գտնվող մի աշտարակում։ Աշտարակը չուներ դռներ, միայն մի պատուհան ամենավերևում և դստերը հասնելու համար կախարդուհին կանչում էր.
Ռապունցե՜լ, Ռապունցե՜լ, արթնացի՜ր,
Իջեցրու՜ քո հյուսերը ներքև։
Երբ Ռապունցելը նետում էր իր երկար ոսկեգույն մազերը ներքև, կախարդուհին դրանցով բարձրանում էր վերև։ Մի անգամ ինչ-որ արքայազն հայտնաբերում է աշտարակը, բարձրանում է աղջկա մոտ և առաջարկում է նրան դառնալ իր կինը ։ Ռապունցելը համաձայնում է, սակայն նրա խորթ մայրը, իմանալով այդ մասին, կտրում է նրա հյուսը և աշտարակից վտարում է անտառ, իսկ արքայազնին կուրացնում է։ Սակայն անտառով թափառող կույր արքայազնը պատահմամբ հանդիպում է իր և Ռապունցելի երեխաներին։ Այդպես սիրահարները կրկին հանդիպում են։ Ռապունցելի արցունքները վերադարձնում են արքայազնին տեսողությունը, և նա կնոջն ու երեխաներին տանում է իր թագավորություն։
Գրականագիտական տեղեկատվություն
Թոլքինի արվեստի հետազոտող Թոմ Շիփին (Tom Shippey) ցույց է տալիս, որ Լյութիենի կերպարի վրա ազդեցություն է ունեցել այդ թվում նաև «Ռապունցելը»։ Լյութիենը ևս բանտարկված է եղել աշտարակում, նրա մազերը բավական երկար էին, որպեսզի նա ծածկվեր դրանոց, ինչպես վերարկուով։ Այն, որ Լյութիենի մազերը սև էին, այլ ոչ ոսկեգույն, կենսագրական տարր է, որը վերաբերում է գրողի կնոջը՝ Էդիթ Թոլքինին ։
Ռապունցելը հոգեբանության և հոգեբուժության մեջ
Հոգեբուժական «Ռապունցելի սինդրոմ» տերմինը (E. D. Vaughan, J. L. Sawyers, H. W. Scott, 1968) նշանակում է աղիքների խցանում, որը տեղի ունենում հոգեբանական որոշ խանգարումների դեպքում երեխաների՝ սեփական մազերը կուլ տալու հետևանքով, ինչի պատճառով աղիքներում ձևավորվում են տրիխոբեզոարներ։ Եզրույթը մտցվել է՝ Գրիմ եղբայրների հղմամբ, սակայն Ռապունցելին հիշատակել են որպես տղայի  ։
Ծանոթագրություններ
Կատեգորիա:Գրիմ եղբայրների հեքիաթներ Կատեգորիա:Գերմաներեն գրականություն
Պրեձա
Պրեձա (Prezza), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 1070 մարդ (2005 թվականի տվյալներով)։ Խտությունը՝ 54,29 մարդ/կմ²։ Տարածքը՝ 19.71 կմ²։ Էլեկտրոնային փոստ՝ 67030։ Հեռախոսային կոդ՝ 0864։
Բնակավայրի հովհանավորն է համարվում Սանտա Լուսիան։ Տոնը նշվում է դեկտեմբերի 13-ին։
Ծանոթագրություններ
Կատեգորիա:Իտալիայի բնակավայրեր
Ուզում եմ համարձակ լինել
«Ուզում եմ համարձակ լինել», խորհրդային մուլտիպլիկացիոն ֆիլմ՝ նկարահանված 1963 թվականին, «Սոյուզմուլտֆիլմ» ստուդիայի տիկնիկային ֆիլմերի միության կողմից։ Ֆիլմը նկարահանվել է ըստ լեհ դրամատուրգ Յան Վոլկովսկու «Վագրիկ Պետրիկը» պիեսի, որը գրվել է Հաննա Յանուշևսկայայի հետ համահեղինակությամբ։
Սյուժե
Փոքրիկ վագրիկ Պետրիկը շատ վախկոտ էր, այդ պատճառով հարևան ծեր վագրը նրանից վերցնել էր իր շերտագծերը և չէր վերադարձնելու այնքան ժամանակ, քանի դեռ Պետրիկը քաջ չէր դարձել։ Ոչ ոք հստակ չէր կարողանում բացատրել վագրիկին, թե ինչ է քաջությունը։ Սակայն երբ մայրիկը հիվանդանում է, նա առանց մտածելու գնում է բժիշկ Սպիտակ արջին կանչելու՝ չնայած խավարին և կատաղի փոթորկին։
Ծանոթագրություններ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1963 մուլտֆիլմեր
Պերեչնայա (Լիզնայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Քեթերսհաուզեն
Քեթերսհաուզեն  (Kettershausen), համայնք Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1742 մարդ (դեկտեմբերի 31, 2010) ։ Զբաղեցնում է 26,73 կմ² մակերես։ Պաշտոնական կոդ՝ 09 7 78 221։
Արտաքին հղումներ
Կատեգորիա:Գերմանիայի բնակավայրեր
Էլնա Բորկ
Էլնա Ինգեր Կատրինա Բորկ (Elna Inger Cathrine Borch, ), դանիացի քանդակագործ ։
Ռամլայի ճակատամարտ (1105)
Ռամլայի ճակատամարտ, ռազմական ընդհարում Երուսաղեմի թագավորության խաչակիրների և Եգիպտոսում իշխող ֆաթիմյան դինաստիայի միջև 1105 թվականի օգոստոսի 27-ին։ Ռամլա քաղաքը գտնվում է Երուսաղեմից Ասկալոն տանող ճանապարհին։ Ասկալոնը հետագայում դարձավ Պաղեստինում ամենամեծ Ֆաթիմյան ամրոցներից մեկը։ 1099-1107 թվականներին ֆաթիմյան վեզիր հայազգի ալ-Աֆդալը Ասկալոնից էր իրականացնում իր հարձակումները նորաստեղծ խաչակրաց թագավորության վրա։ Երկու զորքերը Ռամլայում հանդիպում են երեք անգամ՝ 1101, 1102 և 1105 թվականներին։ Այս հանդիպումներից վերջինը համարվում է ամենաարյունարբու հանդիպումը։
Էլնա Բորկ
Կենսագրություն
Էլնա Բորկը ծնվել է Դանիայի Ռոսկիլ քաղաքում, Անդերս Յակոբ Բորկի (1834–1904) և Մարտա Պետրինա Վիլումսենի (1845–1922) ընտանիքում։ Նրա ընտանիքում շատ արվեստագետներ են եղել, այդ թվում՝ հորեղբայրը՝ Յակոբ Կորներուպը (1825-1913), որը նրան սովորեցրել է նկարել։ Ավելի ուշ Բորկը Կոպենհագենում քանդակագործություն է սովորել քանդակագործ Ավգուստ Սոբյուեի մոտ, ով հետագայում դարձել է նրա ուսուցիչը, երբ նա սովորում էր Կանանց արվեստի ակադեմիայում ։
Բորկը հնարավորություն է ստացել սովորելու արտասահմանում և 1900 թվականին տեղափոխվել Փարիզ, այնուհետև՝ Իտալիա։ Քանդակագործության մեջ նրա գեղարվեստական ոճը զարգացել է նատուրալիզմի և սիմվոլիզմի ազդեցության ներքո ։ 1901 թվականին Փարիզում քանդակել է «Ծիծաղող ֆավնա» կիսանդրին, իսկ 1902 թվականին այցելել է Իտալիայի հյուսիս, որտեղ ստեղծել է սգացող տղայի քանդակը, որը հետագայում ստացել է Նոյհաուզենի մրցանակ։ Էլնա Բորկը հետաքրքրվում էր սիմվոլիզմով և դարձել է այն դանիացի քանդակագործներից մեկը, որն օգտագործել է արտահայտման այս ձևը իր աշխատանքում։
Ռամլայի ճակատամարտ (1105)
Այդ ժամանակ եգիպտական զորքը ապավինում էր արաբ և բերբեր հեծելազորի և սուդանցի նետաձիգերի վրա, և հենց այս փաստը առավելություն տվեց խաչակիրներին հաղթանակ տանելու այս ճակատամարտերում։ Վերջիններս մշակել էին հետապնդման և շրջափակման մարտավարություն, որի նպատակն էր նվազեցնել եգիպտական զորքերի ազդեցությունը։
Էլնա Բորկ
Կենսագրություն
1905 թվականին Բորկը ստեղծել է իր լավագույն աշխատանքներից մեկը՝ «Մահը և կույսը» քանդակը, որն ուներ հստակ ոճաբանական հղումներ համաշխարհային սիմվոլիզմին։ Նա առաջին կին քանդակագործն էր, որը ներկայացվեց Կարլսբերգի կոպենհագենյան Նոր քանդակագործական հավաքածուում, որտեղ ներկայումս գտնվում է նրա ամենահայտնի քանդակը՝ «Մահը և կույսը» ։
Արտերկրում Բորկի աշխատանքները ցուցադրվել են 1927 թվականին՝ Նյու Յորք նահանգի Բրուքլին քաղաքում, Դանիական ազգային ցուցահանդեսում։ Բորկը ներգրավված էր նաև կենդանիների իրավունքների պաշտպանության պայքարում։ 1936 թվականին նա պարգևատրվել է Tagea Brandts Rejselegat-ի՝ դանիական մրցանակով, որը շնորհվում է այն կանանց, ովքեր նշանակալի ներդրումներ են ունեցել գիտության, գրականության կամ արվեստի բնագավառներում։ Չնայած նրան, որ նրա հայտնի գործերը բարձր են գնահատվում արվեստի դիլերների կողմից, Բորկն այժմ հիմնականում մոռացված է և քիչ է հայտնի լայն հասարակության համար։
Ռամլայի ճակատամարտ (1105)
Գրականություն
Կատեգորիա:12-րդ դարի ճակատամարտեր Կատեգորիա:Խաչակիրների ճակատամարտեր Կատեգորիա:Ֆաթիմյան խալիֆայության ճակատամարտեր Կատեգորիա:Երուսաղեմի թագավորության ճակատամարտեր
Էլնա Բորկ
Գրականություն
Կատեգորիա:Դանիացի կին քանդակագործներ Կատեգորիա:20-րդ դարի նկարչուհիներ Կատեգորիա:19-րդ դարի կին արվեստագետներ
Աստվածամոր «Օդիգիտրիա» սրբապատկերի եկեղեցի (Ագրաֆենովկա)
Աստվածամոր «Օդիգիտրիա» սրբապատկերի եկեղեցի (Церковь иконы Божией Матери «Одигитрия»), ուղղափառ եկեղեցի Ռուսաստանի Դաշնության Ռոստովի մարզի Ռոդիոնովո-Նեսվետայսկի շրջանի Ագրաֆենովկա սլոբոդայում։ Ենթարկվում է Շախտիի և Միլլերովոյի թեմին ։
Հասցեն` Ռոստովի մարզ, Ռոդիոնովո-Նեսվետայսկի շրջան, Ագրաֆենովկա սլոբոդա, Լուսավորության փողոց, 1ա ։
Պատմություն
Դոնի զորքի մարզի Ագրաֆենովկա սլոբոդայի քարե միասեղան եկեղեցու հիմքը դրվել է 1844 թվականի ապրիլի 16-ին։ Այն օծվել է 1846 թվականի նոյեմբերի 3-ին Վորոնեժի և Զադոնսկի արքեպիսկոպոս Իգնատիի կողմից։ Տաճարը բարեկարգվել է կալվածատեր Մարիա Ալեքսեևնա Լեոնովայի միջոցներով։ 1890 թվականից եկեղեցուն կից կազմակերպվել էր ծխական գյուղական ուսումնարան։
Խորհրդային տարիներին տաճարն օգտագործվել է որպես հացահատկի շտեմարան։ Օդիգիտրիևյան ծխի վերջին վանահայրն է եղել քահանա Նիկոլայ Նիկոլայևիչ Զիկովը, որին գնդակահարել են բոլշևիկները։ Հանցակազմի բացակայության պատճառով նա հետմահու արդարացվել է։
2012 թվականից տաճարում վերսկսվել են ժամերգությունները։ Ներկայումս այստեղ պարբերաբար տրվում է Աստվածային պատարագ։ 2012 թվականի մարտի 29-ին Ագրաֆենովկա սլոբոդայի Աստվածամոր «Օդիգիտրիա» սրբապատկերի եկեղեցու հոգևոր հովիվ է նշանակվել քահանա Անտոնի Գենադևիչ Բերեժնոյը։ Ներկայումս եկեղեցում հավատացյալների միջոցներով ընթանում են վերանորոգման-վերականգնման աշխատանքներ։ Հետաքրքրական է, որ 2013 թվականին հողային աշխատանքների ժամանակ հայտնաբերվել է զանգի հին լեզվակ, որը պատկանել է նախահեղափոխական տաճարի զանգերից մեկին ։
Արտաքին հղումներ
Կատեգորիա:Տաճարներ այբբենական կարգով Կատեգորիա:1846 հիմնադրումներ Ռուսաստանում Կատեգորիա:Ռոստովի մարզի եկեղեցիներ
Ակակի Չխենկելի
Ակակի Չխենկելի (აკაკი ჩხენკელი, ), վրացի մարքսիստ քաղաքական գործիչ և հրապարակախոս, ով եղել է Ռուսաստանի և Վրաստանի մենշևիկյան շարժման առաջնորդներից մեկը։
Կենսագրություն
Ակակի Չխենկելին ծնվել է 1874 թվականին Ցարական Ռուսաստանի մաս կազմող Վրաստանի Խոն քաղաքում՝ ազնվականական ընտանիքում։
Վրաստանում կրթություն ստանալուց հետո Ակակին սովորել է նաև Կիևում, Բեռլինում և Լոնդոնում՝ ստանալով իրավաբանի և էպոսագետի մասնագիտական որակավորում։ 1898 թվականին Ակակի Չխենկելին միացել է Վրաստանի սոցիալ-դեմոկրատական շարժմանը։ 1903 թվականից հարել է վրաց մենշևիկյան խմբակցությանը։
1917 թվականին աշխատել է, որպես Անդրկովկասի սեյմի ներքին գործերի կոմիսար։ 1917 թվականի հունիսին դարձել է համառուսական կենտրոնական գործադիր կոմիտեի անդամ։
1918 թվականի փետրվարի 14-ին Ակակին դառնում է հայ-ադրբեջանա-վրացական Անդրկովկասյան Դեմոկրատական ​​Ֆեդերատիվ Հանրապետության արտգործնախարարության պետի տեղակալը։ Վրաստանի Դեմոկրատական Հանրապետության անկախացումից հետո Չխենկելի Ակակին ստանձնել է արտաքին գործերի նախարարի պաշտոնը ։
Վերջինս մնացել է այդ պաշտոնում մինչև 1918 թվականի նոյեմբերը, երբ նա իր պաշտոնը զիջեց Եվգենի Գեգեկկորիին։ 1919 թվականին ընտրվել է Վրաստանի սահմանադիր ժողովի անդամ։ Վրաստանի խորհրդայնացումից և սոցիալիստական Վրաստանի հռչակումից հետո Ակակին տեղափոխվել է Ֆրանսիա՝ Փարիզ, որտեղ էլ 1959 թվականին մահացել է։
Ծանոթագրություններ
Կատեգորիա:Վրաստանի քաղաքական գործիչներ Կատեգորիա:Վրացի դիվանագետներ Կատեգորիա:Վրացի լրագրողներ Կատեգորիա:Անկախության ակտիվիստներ Կատեգորիա:Լայպցիգի համալսարանի շրջանավարտներ Կատեգորիա:Վրացի հրապարակախոսներ
Լարա Սեդրակյան
Լարա Սեդրակյան (Lara Setrakian, ), հայ - ամերիկյան լրագրող մասնագիտացած Միջին Արևելքի և Նյու Յորքի միջև հաստատված քաղաքական տնտեսության և Սիրիայում քաղաքացիական պատերազմը լուսաբանելու համար նախատեսված մեկ թողարկմամբ՝ Սիրիան խորությամբ, նորությունների կայք. Նա կարևոր դեր է ունեցել Բլումբերգ հեռուստաընկերության եթերում, 2011 Եգիպտական հեղափոխությունը ներկայացնելիս  ։ Թունիսի նախագահ Բեն Ալիի տապալումից հետո ընկած ժամանակահատվածում, որ հայտնի է որպես Արաբական գարուն, Սեդրակյանը ժամանել է Եգիպտոս մինչև հունվարի 25-ի բողոքի ակցիաները և ուղիղ ռեպորտաժ էր վարում Թահրիր հրապարակից, երբ Եգիպտոսի նախագահ Հոսնի Մուբարաքը հրաժարական տվեց ։ Աֆրիկյան ելուստի ծովահենության աճի լուսաբանման ժամանակ, Լարան առաջին ամերիկացի լրագրողն էր, որ հարցազրույցներ վերցրեց Սոմալիի նոր նախագահ Շեյխ Շարիֆ Շեյխ Ահմեդից ։ Նա Ted ոճի ելույթ է ունեցել Երևանում, որտեղ նա քննարկել է իր կարիերան որպես Մերձավոր Արևելքի, արտասահմանյան թղթակից և հինգ բաներ, որոնք նա իմացավ ճանապարհին. Լարա շարունակում է թղթակցել ABC news-ին և անկախ գրող Բլումբերգ հեռուստատեսությունում, կիսելով ժամանակն Նյու Յորքի և Մերձավոր Արեւելքի միջև։ 2012-ին "Marie Claire" - ը Լարա Սեդրակյանին դասել է Լավագույն կանանց շարքը ։ Նա ամուսնացած է Կանադահայ փաստաբան Անրի Արսլանյանի հետ ։
Հարվարդի համալսարանի շրջանավարտ, նա անվանվել է 2012 երիտասարդ գլոբալ առաջնորդ Համաշխարհային տնտեսական համաժողովում's YGL խմբի և Բլումբերգի անձնակազմից երրորդ առավել հետևորդներ ունեցողը Twitter-ում.
Վաղ կյանքը և կրթություն
Ծնունդով Նյու Ջերսիից և Նյու Յորքից, Սեդրակյանը Հորեյս Ման դպրոցը Րիվերդեյլում, Նյու-Յորք. Գերազանցությամբ ավարտել է Հարվարդի քոլեջը՝ Կառավարությունում աշխատելու աստիճանով ։ Հարվարդից հետո, Սեդրակյանն աշխատել է "McKinsey & ընկերությունում որպես բիզնես վերլուծաբան։ Լարան խոսում է արաբերեն, հայերեն, ֆրանսերեն և իսպաներեն լեզուներով, ինչպես նաեւ սովորել է պարսկերեն, պորտուգալերեն.
Սիրիան Խորությամբ
Նա 2012 թվականի դեկտեմբերին հիմնադրել է սիրիական հակամարտության վերաբերյալ մեկ թողարկմամբ նորությունների կայք՝ "Սիրիան խորությամբ" անվանմամբ։ Այդ Ուշահիդի Միջին Արևելքի ազատ լրագրողների և այլ աշխատակիցների համագործակցություն է։ Կայքը Սիրիայի հակամարտության մասին  տեղեկատվությունը ի մի է բերում միասնական կայքում, ենթավերնագրերով առանձնացնելով սիրիական հակամարտության խնդիրները։ Ըստ Գիգաոմի դա համեմատելի է հաջորդ սերնդի բլոգի.
Վանկուվերի հանրային գրադարան
Վանկուվերի հանրային գրադարան (Vancouver Public Library, VPL) Վանկուվեր քաղաքի գրադարանային համակարգ, Կանադա։ 2013 թվականին գրադարանում գրանցվել է ավելի քան 6.9 միլիոն այցելություն՝ ներառելով շուրջ 9,5 միլիոն նյութեր՝ գրքեր, սկավառակներ, ամսագրեր, էլեկտրոնային գրքեր և նման իրեր։ Գրադարանից օգտվողները սպասարկվում են 22 տարբեր հասցեներով և նաև առցանց։ Գրադարանն ունի մոտ 428.000 ակտիվ ընթերցողներ ՝ դառնալով երրորդ ամենամեծ հանրային գրադարանը Կանադայում։
Պատմություն
1869 թվականի հունվարին Հասթինգս Միլի կառավարիչ Ջ. Ա. Ռեյմուրը բացեց «Նյու Լոնդոնյան մեխանիկայի ինստիտուտ»-ը, ներառելուվ հանդիպումների սենյակ և գրադարան՝ գործարանի աշխատակիցների համար։ 1869 թվականի մարտին այն անվանվեց Հասթինգսի գրական ինստիտուտ՝ ի պատիվ ադմիրալ Ջորջ Ֆովլեր Հասթինգսի։ Այս կառույցի փաստաթղթերը չի պահպանվել, բայց հայտնի է, որ անդամակցությունն ըստ բաժանորդագրության էր։ Ինստիտուտը շարունակեց գործել մինչև 1886 թվականի ապրիլի 6-ը, երբ Գրենվիլ շրջանը մտավ Վանկուվերի կազմի մեջ։ 1886 թվականի հունիսի 13-ի Վանկուվերի մեծ հրդեհից հետո, չգործող Հասթինգի գրական ինստիտուտի 400 գրքեր փոխանցվեցին Վանկուվերի նոր հիմնադրված ընթերցասրահին։ Սրահը բացվել է 1887 թվականի դեկտեմբերին Վեսթ-Քորդովա 144 փողոցում՝ «Thomas Dunn and Company» սարքավորումների խանութի վերևում։ Երբեմն այն կոչում են նաև Վանկուվերի ազատ գրադարան։
1890-ականների վերջին YMCA (արևմտյան Հասթինգի շրջան) շենքի դահլիճը շատ փոքր էր նոր այցելուների համար։ Այդ ժամանակ էլ ամերիկյան արդյունաբերող և բարերար Էնդրյու Կարնեգին գումար նվիրաբերեց շատ քաղաքների՝ գրադարանների կառուցման համար։ 1901 թվականին Վանկուվերի իշխանությունները նրան խնդրեցին հատկացնել գումար՝ քաղաքում նոր գրադարան կառուցելու համար։ Քարնեգին համաձայնել էր նվիրաբերել 50.000 դոլար այն պայմանով, որ քաղաքը կտրամադրի անվճար տարածք և նա գրադարանին կհատկացնի տարեկան 5000 դոլար։ Վանկուվերի արևելքի եւ արևմուտքի միջև անմիջապես ծագեց վեճ, թե որտեղ տեղադրել նոր շենքը։ Հանրաքվեի արդյունքում ընտրվեց Հասթինգս-սթրիթի և Վեսթմինստեր-սթրիթի (այժմ Մեյն-սթրիթ) հողամասը՝ առաջին քաղաքապետարանի հարևանությամբ։
1902 թվականի մարտի 29-ին մասոնական միաբանության մեծ ժողովարանի անդամները գրավեցին շենքի անկյունաքարը, որի տակ դրեցին մասոնական փաստաթղթերը, միավորման մասին քաղաքային ակտի պատճենը, տարբեր պաշտոնյաների ցուցակները, ինչպես նաև նամականիշերի և մետաղադրամների նմուշներ, որոնք գտնվում էին շրջանառության մեջ։
Մեծ, բազմաֆունկցիոնալ վիտրաժային պատուհանի ներքևում գտնվող 3 փոքր պատուհանները պատրաստված էին Տորոնտոյի Ն. Տ՚ Լեոնի արհեստանոցում։ Վիտրաժների վրա պատկերված էին Միլթոնը, Շեքսպիրը, Սփենսերը, Բյորնսը, Սքոթը և Մուրը։ Ներքևի 3 պատուհանները հանվեցին 1958 թվականին, երբ գրադարանի շենքը վերածվեց թանգարանի և երկար ժամանակ պահվեցին պահեստներում։ 1985 թվականին վերադարձվեցին շենքին։ Գրադարանի առաստաղները և պատերը պատրաստված էին ամուր փայտերից, հատակը՝ կաղնուց։ Ութ բուխարիները տաքացնում էին սենյակները։ Գրադարանում կային հատուկ սենյակներ կանանց և երեխաների համար, շախմատի սենյակ, թերթերի ընթերցասրահ, պատկերասրահ, դասախոսության դահլիճ, իսկ երրորդ հարկում գտնվում էր գեղարվեստական, պատմական և գիտական ասոցացիան (այժմ Վանկուվերի թանգարան)։ Գրադարանը բացվել է 1903 թվականի նոյեմբերին ։ Այսօր այս շենքը հիմնականում օգտագործվում է որպես արևելյան Դաունթաունի բնակիչների համայնքային կենտրոն։ Գրադարանը գտնվում էր Հասթինգ-սթրիթ-ի և Մեյն-սթրիթ-ի շենքում մինչև 1957 թվականը, երբ բացվեց նոր շենք Բարարդ-սթրիթ 750-ում։
Տեղափոխությունը տեղի է ունեցել հոկտեմբերին, իսկ 1957 թվականի նոյեմբերի 1-ին նոր շենքը հանդիսավոր բացվեց։ Շենքում գրադարանը գործեց մինչև 1995 թվականի ապրիլի 22-ը, որից հետո տեղափոխվեց Լայբրարի-Սքուեր (Վեսթ-Ջորջիա-սթրիթ, 350)։ Այս շենքը գտնվում էր Դաունթաունում և արժեր 106,8 միլիոն կանադական դոլար։ Այն բացվեց 1995 թվականի մայիսի 26-ին՝ դառնալով գրադարանի կենտրոնական մասնաճյուղը։
Կենտրոնական մասնաճյուղ և Լայբրարի-Սքուեր
Լայբրարի-Սքուեր՝ համալիր Վանկուվերի դաունթաունում, որը ներառում է Վանկուվերի գրադարանի կենտրոնական մասնաճյուղը, դաշնային կառավարության աշտարակը և մի շարք հաստատություններ։ Արտաքուստ այն հիշեցնում է հռոմեական Կոլիզեումը։ Համալիրի կենտրոնում գտնվում է ինը հարկանի ուղղանկյուն կառույց, որտեղ տեղակայված են գրապահոցներ և գրադարանային ծառայություններ։ Նրան շրջապատում է սյունաշարով կոր պատ, որտեղ գտնվում են ընթերցասրահները, որոնք գլխավոր մասնաշենքին միացված են կամուրջներով ու գտնվում են ապակե տանիքի տակ։
Նույն տանիքը ծածկված է համալիրի արևելյան կողմում գտնվող ընդարձակ դահլիճով, որը գտնվում է գրադարանի և մյուս կոր պատի միջև։ Այն ծառայում է որպես նախասրահ։ Այսօր շենքի 8-րդ և 9-րդ հարկերում գտնվում է Բրիտանական Կոլումբիա նահանգի կառավարությունը։ Նախատեսվում էր, որ 2015 թվականին այն կտեղափոխվի այլ վայր՝ ազատելով գրադարանի վերին հարկերը։
Այլ բաժին
Գրադարանի առաջին հիմնական մասնաճյուղը բացվել է 1927 թվականին Կիտսիլանոյում (4-րդ Վեսթ-Ավենյու, 2375)։ 1943 թվականին բացվեց ևս 1 բաժին՝ Կերիիսդեյլեում (42-րդ ավենյու և Ուեսթ-զբոսայգի)։ Դրանից հետո ավելի հաճախ բացվեցին նոր մասնաճյուղերը, վերջինը բացվեց 2011 թվականին՝ ստանալով գրադարանի հիմնադրամի տնօրենների խորհրդի նախագահի՝ Թելի Սալմանի անունը ։
Արտաքին հղումներ
Կատեգորիա:Կանադայի գրադարաններ
Missio
Missio (հաճախ ոճավորվում է որպես MISSIO), ամերիկյան էլեկտրոնային ալտերնատիվ դուո, որը ստեղծվել է 2015 թվականին Տեխաս նահանգի Օստին քաղաքում։ Ներկայումս խմբի կազմի մեջ են մտնում Մեթյու Բրյուն (ֆրոնտմեն, երգերի հեղինակ, պրոդյուսեր) և Դևիդ Բաթլերը (երգերի հեղինակ, պրոդյուսեր)։
Խմբի ստեղծում
Missio խումբը ձևավորվել է 2015 թվականին վոկալիստ և երգերի հեղինակ Մեթյու Բրյուի կողմից։ Իր դեմոներն ավարտելուց հետո Բրյուն վարձել է իր ընկեր և տեղական պրոդյուսեր/ինժեներ Դևիդ Բաթլերին, և նրանք սկսել են համագործակցել նույնանուն մինի ալբոմի վրա, որը թողարկվել է 2016 թվականի նոյեմբերին։ Համացանցում անսպասելի հաջողությունից հետո Բրյուն 2016 թվականին SXSW փառատոնում դեբյուտել է MISSION կեղծանվան ներքո՝ իր ընկեր/պրոդյուսեր Դևիդ Բաթլերի օգնությամբ։ Մեթյու Դևիդին հրավիրել է պաշտոնապես միանալ իրեն 2016 թվականի հուլիսին։
Մինչ Բաթլերի միանալը, Բրյուն ակտիվորեն հանդես է եկել Mission կեղծանվան տակ։ 2015 թվականին նա մասնակցել է Said The Sky-ի «Nostalgia» և «Darling» երգերին։
Հարցազրույցի ժամանակ Բրյուն բացատրել է, որ MISSION անվանումն առաջացել է լատիներեն «mission» բառից, որը թարգմանաբար նշանակում է «առաքելություն»։ Այս արտահայտությունը կարևոր է նրա համար, քանի որ այն հիշեցնում է իր կյանքի այն ժամանակահատվածը, երբ նա ապաքինվում էր կախվածությունից ։
«Loner» (2017)
2017 թվականին խումբը պայմանագիր է կնքել RCA Records-ի հետ և թողարկել է «Middle Fingers» սինգլը, որը զբաղեցրել է Alternative Songs չարթի 9-րդ հորիզոնականը։ Missio-յի դեբյուտային՝ «Loner» ալբոմը թողարկվել է 2017 թվականի մայիսի 19-ին ։
2018 թվականի սեպտեմբերի 28-ին Missio-ն իր ֆեյսբուքյան կայքէջում հրապարակել է, որ երկրորդ ալբոմի վրա աշխատանքերն ավարտվել են։ Վեց ամիս անց՝ մարտի 15-ին, նրանք հայտարարել են, որ նոր ալբոմի անվանումը լինելու է «The Darker the Weather // The Better the Man»։ Այդ ալբոմը թողարկվել է 2019 թվականի ապրիլի 12-ին և 13 երգ է ներառել։
Կարել Կախինյա
Կենսագրություն
Կարել Կախինյան ծնվել է 1925 թվականի մայիսի 1-ին Չեխոսլովակիայի Վիշկով քաղաքում (ներկայում՝ Չեխիայում)։ Սովորել է Պրահայի FAMU կինոակադեմիայում։ Իր կարիերայի սկզբում նկարահանել է վավերագրական ֆիլմեր։ 1960-ական թվականների կեսերին՝ Պրահայի գարնանից առաջ, միացել է, այսպես կոչված, «Չեխոսլովակյան նոր ալիքին» (Իրժի Մենցելի ու Միլոշ Ֆորմանի հետ միասին)։ Այդ շրջանում նկարահանված առաջին ֆիլմերը՝ «Ուղևորություն դեպի Վիեննա», «Հարսնացուի գիշերը», «Ականջ», «Կեցցե Հանրապետությունը», 1968 թվականին արգելվել են գրաքննության կողմից։
Իր ողջ կարիերայի ընթացքում Կարել Կախինյան ստեղծել է ընդհանուր առմամբ 70 գեղարվեստական, հեռուստատեսային ու վավերագրական ֆիլմեր, ինչպես նաև հեղինակել է ավելի քան 40 կինոսցենարներ։ 1960-ական թվականներին ստեղծված ֆիլմերից բացի՝ նրա առավել հայտնի աշխատանքներից են «Սեր անձրևի կաթիլների միջև», «Քույրերը», «Գեղեցիկ այծյամների մահը», «Կովը» կինոնկարները և «Մանկության ու հույսի գնացք» բազմասերիանոց ֆիլմը։
1977 թվականին Կարել Կախինյան ստորագրել է անտիխարտիան, որ պատասխանն էր Խարտիա 77-ին։
1961 թվականին Կարել Կախինյայի «Շղթաներ» (Pouta) ֆիլմը ներկայացվել է Մոսկվայի երկրորդ միջազգային կինոփառատոնում, իսկ 1986 թվականին նրա «Արգելված երազներ» ֆիլմը ներկայացվել է Մոսկվայի 15-րդ միջազգային կինոփառատոնում ։
2004 թվականին Կարել Կախինյան պարգևատրվել է «Մատուցած ծառայությունների համար» I աստիճանի մեդալով։
Արտաքին հղումներ
Կատեգորիա:Չեխ ռեժիսորներ Կատեգորիա:Չեխ սցենարիստներ
Անտոնիո Միրանտե
Անտոնիո Միրանտե (Antonio Mirante, ), իտալացի ֆուտբոլիստ, «Ռոմա» ակումբի դարպասապահ։
Ակումբային
Միրանտեն «Յուվենտուսի» ակադեմիայի սան է, որի կազմում հանդես է եկել 2000 թվականից։ 2004 թվականին նա վարձավճարով տեղափոխվել է Սերիա Բ-ի «Կրոտոնե» ակումբ, որի կազմում անցկացրել է 41 խաղ։ Հաջորդ մրցաշրջանում նա կրկին վարձավճարով տեղափոխվել է Իտալիայի առաջնության «Սիենա» ակումբ։ 2005 թվականի օգոստոսի 28-ին՝ «Կալյարի» ակումբի դեմ խաղում նա կատարել է իր նորամուտը Սերիա Ա-ում ։ 2005/2006 թվականների մրցաշրջանում նա անցկացրել է 26 խաղ «Սիենա» ակումբի կազմում։ Իսկ 2006/2007 մրցաշրջանում Միրանտեն Սերիա Բ-ի «Յուվենտուս» ակումբի կազմում անցկացրել է 7 խաղ։